Document ID: 32014D0523

DEĊIŻJONI TA' IMPLIMENTAZZJONI TAL-KUMMISSJONI
tal-4 ta' Awwissu 2014
li temenda l-Anness I tad-Deċiżjoni 2004/211/KE fir-rigward tal-entrata tal-Kuwajt fil-lista ta' pajjiżi terzi u ta' partijiet mit-territorju tiegħu li minnhom hija awtorizzata l-importazzjoni fl-Unjoni ta' ekwidi ħajjin u ta' semen, ova u embrijoni tal-ispeċi ekwina
(notifikata bid-dokument C(2014) 5440)
(Test b'rilevanza għaż-ŻEE)
(2014/523/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 92/65/KEE tat-13 ta' Lulju 1992, li tistabbilixxi l-ħtiġijiet dwar saħħa tal-annimali li jirregolaw il-kummerċ ta', u l-importazzjoni fil-Komunità ta' annimali, semen, ova u embrijuni mhux suġġetti għal ħtiġijiet ta' saħħa tal-annimali meħtieġa f'regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (1), u b'mod partikolari l-Artikolu 17(3)(a) tagħha,
Wara li kkunsidrat id-Direttiva tal-Kunsill 2009/156/KE tat-30 ta' Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta' ekwidi (2), u b'mod partikolari l-Artikolu 12(1) u (4), u l-frażi introduttorja tal-Artikolu 19 u l-punti (a) u (b) tal-Artikolu 19 tagħha,
Billi:
(1)
Id-Direttiva 2009/156/KE tistipula l-kundizzjonijiet tas-saħħa tal-annimali għall-importazzjoni ta' ekwidi ħajjin fl-Unjoni. Hija tipprovdi, fost oħrajn, li l-importazzjonijiet tal-ekwidi fl-Unjoni huma awtorizzati biss minn pajjiżi terzi li ilhom ħielsa mill-glanders għal sitt xhur.
(2)
Id-Deċiżjoni tal-Kummissjoni 2004/211/KE (3) tistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri għandhom jawtorizzaw id-dħul temporanju ta' żwiemel irreġistrati, id-dħul mill-ġdid ta' żwiemel irreġistrati wara esportazzjoni temporanja, u l-importazzjoni ta' ekwidi rreġistrati u ekwidi għat-tgħammir u l-produzzjoni, u tistipula l-kundizzjonijiet għall-importazzjoni ta' ekwidi minn pajjiżi terzi.
(3)
Wara li nstab il-glanders fil-Kuwajt fl-2010, il-Kummissjoni, billi adottat id-Deċiżjoni tal-Kummissjoni 2010/776/UE (4), issospendiet l-importazzjoni ta' żwiemel irreġistrati mill-Kuwajt. Il-Kuwajt issa ressaq informazzjoni li turi li l-marda inqerdet għalkollox u li minn mindu ġie kkonfermat l-aħħar każ fid-19 ta' Diċembru 2010 is-sorveljanza għaddejja fuq il-popolazzjoni kollha ekwina ma skopriet l-ebda każ ġdid.
(4)
Minħabba li għaddew iktar minn sitt xhur minn wara l-aħħar każ tal-glanders fil-Kuwajt, jixraq li jiġi awtorizzat id-dħul temporanju, id-dħul mill-ġdid wara l-esportazzjoni temporanja, u l-importazzjoni ta' żwiemel irreġistrati minn dak il-pajjiż. Għalhekk, l-entrata għall-Kuwajt fl-Anness I tad-Deċiżjoni 2004/211/KE għandha tiġi emendata skont dan.
(5)
L-Anness I tad-Deċiżjoni 2004/211/KE għandu għalhekk jiġi emendat skont dan.
(6)
Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DIN ID-DEĊIŻJONI:
Artikolu 1
Fl-Anness I tad-Deċiżjoni 2004/211/KE l-entrata għall-Kuwajt tinbidel b'dan li ġej:
“KW
Il-Kuwajt
KW-0
Il-pajjiż kollu
E
X
X
X
-
-
-
-
-
-”
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, l-4 ta' Awwissu 2014.

Labels: 3
18
6